2 tieners in see vermisArgieffoto ter illustrasie (Foto: Unsplash) ’n Soektog is van stapel gestuur nadat twee tienerseuns vanoggend in die see by ’n Oos-Londense strand verdwyn het. Craig Lambinon, woordvoerder van die NSRI, sê drie tienerseuns, almal 18 jaar oud en vermoedelik op ’n skooltoer, het omstreeks 08:45 in die moeilikheid in die water beland. Volgens Lambinon kon branderplankryers daarin slaag om een van die seuns te red. Dié seun is in ’n stabiele toestand na ’n hospitaal geneem vir mediese behandeling. Sy twee maats is egter steeds soek. Verskeie soek-en-reddingspanne, waaronder die polisie se duik- en honde-eenheid, is ontplooi en tans op die toneel om na die seuns te soek.